Հայաստանի եւ Արցախի մէջ, այս երկու օրերուն ընթացքին, աւելի քան հարիւր մշակութային կազմակերպութիւն, ինչպէս նաեւ զանգուածային յաճախումներու համար սովորաբար փակ շարք մը պատմամշակութային յուշարձաններ իրենց յարկին տակ կը հիւրընկալեն այցելուները, կը կազմակերպուին օրուան խորհուրդին համահունչ բազմաթիւ մշակութային ձեռնարկներ՝ համերգներ, տեսաժապաւէններու ցուցադրութիւններ, մշակութային զբօսանքներ, գրական-երաժշտական ցերեկոյթներ, կրթական ծրագրեր, հանդիպում-քննարկումներ, դասախօսութիւններ, աստղադիտումներ, ծառատունկ, քայլարշաւներ դէպի բնութեան եւ մշակոյթի բացառիկ յուշարձանները: